31999D0609
L 242/28
JURNALUL OFÍCIAL AL UNIUNII EUROPENE
DECIZIA COMISIEI
din 10 septembrie 1999
de modificare a Deciziei 94/360/CE a Comisiei privind frecvența redusă a controalelor fizice care se aplică anumitor loturi de produse din țările terțe, conform Directivei 97/78/CE a Consiliului
[notificată cu numărul C (1999) 2784]
(Text cu relevanță pentru SEE)
(1999/609/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 1999/201/CE a Consiliului privind încheierea Acordului între Comunitatea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală (1), în special articolul 3,
având în vedere Directiva 97/78/CE a Consiliului de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (2), în special articolul 10 alineatul (3),
(1)
întrucât, în conformitate cu dispozițiile articolului 3 din Decizia 1999/201/CE a Consiliului, este important, în ceea ce privește frecvența controalelor veterinare la frontierele externe ale Comunității, să se adopte măsurile necesare pentru aplicarea Acordului între Comunitatea Europeană și Guvernul Canadei;
(2)
întrucât articolul 10 alineatul (3) din Directiva 97/78/CE prevede în mod special că reducerea frecvenței controalelor ca urmare a încheierii unui acord veterinar de echivalență trebuie cuprinsă în legislația comunitară;
(3)
întrucât, în aceste condiții, este adecvată modificarea anexei II la Decizia 94/360/CE a Comisiei din 20 mai 1994 privind frecvența redusă a controalelor fizice care se aplică anumitor loturi de produse din țările terțe, conform Directivei 90/675/CEE a Consiliului (3), astfel cum a fost modificată ultima dată prin Decizia 1999/302/CE a Comisiei (4), pentru a ține seamă de cerințele articolului 11 și anexei VIII la Acordul veterinar între Comunitatea Europeană și Guvernul Canadei;
(4)
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Următoarea liniuță se adaugă la anexa II la Decizia 94/360/CE:
„-
În cazul Canadei, frecvențele prevăzute la articolul 11 și în anexa VIII la Decizia 1999/201/CE a Consiliului din 14 decembrie 1998 privind încheierea Acordului între Comunitatea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală (5).
Articolul 2
Prezenta decizie se adresează statelor membre.
Adoptată la Bruxelles, 10 septembrie 1999.